**POGODBA**

**»DIGITALNO INOVIRANJE KULTURNE DEDIŠČINE«**

ki jo sklepata

**Naročnik:**

**Razvojna agencija Savinjsko-šaleške regije, d. o. o.**

Savinjska cesta 2

3331 Nazarje

Matična številka: 1227459000

Davčna številka: SI 17719852

ki jo zastopa mag. Biljana Škarja, direktorica

**(v nadaljevanju naročnik)**

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(v nadaljevanju kot izvajalec)**

**UVODNE DOLOČBE**

1. člen

Pogodbeni stranki uvodoma ugotavljata, da je bil izvajalec izbran na podlagi javnega razpisa po postopku naročila male vrednosti, objavljenega dne ……………….na Portalu javnih naročil, št. objave …………/2020 in obveščen z odločitvijo o oddaji naročila št. ……………………… z dne \_\_\_\_\_\_\_\_\_.

Operacijo delno financira Evropska unija, in sicer iz Evropskega sklada za regionalni razvoj (ESRR): Naložba v vašo prihodnost. Operacija se izvaja v okviru »Operativnega programa za izvajanje Evropske kohezijske politike v obdobju 2014 – 2020«, prednostne osi: »Dinamično in konkurenčno podjetništvo za zeleno gospodarsko rast«; prednostne naložbe: »Razvoj in izvajanje novih poslovnih modelov za MSP, zlasti v zvezi z internacionalizacijo«; specifičnega cilja: »povečanje mednarodne konkurenčnosti MSP«. Projekt se sofinancira v vrednosti 90 % upravičenih stroškov v okviru proračunskih postavk PP 160071 – PN3.2 – Razvoj turizma-14-20-V-EU in PP 160072 – PN3.2 – Razvoj turizma-14-20-V-SLO.

**PREDMET POGODBE**

1. člen

Predmet pogodbe je **»Digitalno inoviranje kulturne dediščine**«, skladno s ponudbo izvajalca št\_\_\_\_\_\_\_\_ z dne \_\_\_\_\_\_\_\_\_\_\_ in ter razpisno dokumentacijo, ki je priloga in sestavni del te pogodbe.

Izvajalec se zavezuje dela opraviti vestno in kvalitetno, v skladu s potrjeno ponudbeno dokumentacijo, razpisno in pravili stroke, veljavnimi zakoni, nacionalnimi tehničnimi predpisi in standardi ter z uporabo materialov zahtevane kvalitete, ki ustrezajo veljavnim tehničnimi specifikacijam.

Izvajalec je upošteval predviden rok dokončanja dela in mu je poznan predmet pogodbe in vsi riziki, ki bodo spremljali delo. Seznanjen je z razpisnimi zahtevami in s prejeto tehnično dokumentacijo ter so mu razumljivi in jasni pogoji in okoliščine za pravilno in pravočasno izvedbo del.

Naročnik si pridržuje pravico obseg del zmanjšati, pri čemer izvajalec nima pravice do kakršnihkoli zahtevkov iz naslova neoddanega dela javnega naročila. Izvajalec prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo izvajalec lahko predvidel.

Izvajalec se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

1. člen

V zvezi z izvajanjem s to pogodbo prevzetih del se izvajalec na lastne stroške obvezuje, da bo:

* najkasneje v roku petnajst (15) dni po podpisu primopredajnega zapisnika izročil naročniku finančno zavarovanje za odpravo napak v garancijskem roku (menico) v višini 5 % pogodbene vrednosti z DDV, kot jamstvo za odpravo pomanjkljivosti, reklamiranih v garancijski dobi;
* izvršil dela s skrbnostjo dobrega strokovnjaka, pravilno, pravočasno, solidno in kvalitetno, v skladu z veljavnimi zakoni, tehničnimi predpisi, razpisno dokumentacijo in to pogodbo;
* obvestil naročnika o pričetku in dokončanju del;
* sodeloval z naročnikom, ga obveščal o poteku izvedbe predmetnega javnega naročila in upošteval njegova navodila ves čas trajanja izvedbe javnega naročila;
* predal garancijske liste in navodila za uporabo produktov, ki so predmet tega javnega naročila;
* upošteval odzivni čas na obvestilo o napaki, določen v tej pogodbi;
* zagotavljal brezhibno in kvalitetno delovanje produktov, ki so predmet tega javnega naročila najmanj 6 mesecev po podpisu primopredajnega zapisnika, v primeru napak se zaveže le-te odpraviti;
* izpolnjeval vse obveznosti do svojih podizvajalcev, pod pogoji, ki izhajajo iz te pogodbe.

**POGODBENA CENA**

1. člen

Izvajalec se obvezuje, da bo dela, ki so predmet te pogodbe, opravil v vrednosti, ki jo je navedel v ponudbi z dne \_\_\_\_\_\_\_\_\_\_\_\_\_\_\_.

Pogodbena cena znaša :

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR DDV

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR z DDV

Skupna pogodbena cena z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

Pogodbena cena je fiksna in nespremenljiva do konca izvajanja predmetnega javnega naročila.

V skupni pogodbeni ceni so zajeti tudi vsi stroški za izvedbo dogovorjenih del, predvidenih s tehničnimi specifikacijami razpisne dokumentacije, pa tudi dela, ki s tehničnimi specifikacijami razpisne dokumentacije niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev izvedbe predmeta javnega naročila.

**SPREMEMBA VREDNOSTI POGODBE**

1. člen

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi izvajalca, naročnik prizna samo po predhodnem dogovoru, in sicer po vnaprej dogovorjenih cenah.

1. člen

O kakršnih koli nepredvidenih delih mora izvajalec takoj pisno obvestiti naročnika in nadzornika in brez predhodnega poziva s strani naročnika ali nadzornika dostaviti predračun teh del. Dodatnih del ali materiala, ki niso opredeljena s to pogodbo, izvajalec ne sme začeti izvajati brez predhodnega soglasja naročnika in nadzornika.

V kolikor naročnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi po cenah materiala in dela, ki so navedene v osnovni ponudbi, vključno z vsemi popusti.

Za dodatna dela (presežna, manjkajoča, nepredvidena, …) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja. Z izvajalcem se v tem primeru sklene aneks k osnovni pogodbi.

S strani naročnika nepotrjene tehnologije dela, ki bi imele za posledico večje količine izvedenih del ali materiala ali odškodnine tretjim osebam, niso predmet stroškov naročnika.

1. člen

Izvajalec lahko, ko gre za izvajanje dodatnih oziroma več del, prične po potrditvi obsega del s strani naročnika.

**ZAČETEK IN DOKONČANJE DEL**

1. člen

Izvajalec se obvezuje začeti s pogodbenimi deli za predmet te pogodbe takoj po podpisu pogodbe.

Izvajalec se obvezuje izvesti vsa pogodbena dela najkasneje do 14.10.2021. Dela se štejejo za zaključena s podpisom primopredajnega zapisnika.

Če izvajalec ne začne z deli v pogodbeno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec. Enako sme ukrepati naročnik, če izvajalec neupravičeno prekine ali ustavi dela.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Zavarovanje za dobro izvedbo pogodbenih obveznosti predstavlja delež zadržanega zneska vsake situacije. Višina zadržanega zneska znaša 10 % potrjene situacije (z DDV).

Izvajalec obračuna vsa izvedena pogodbena dela v posameznem obdobju (v višini 100%). Pri sestavi začasnih situacij izvedenih del izvajalec odšteje od celotnega zneska (z DDV) 10% zneska, ki predstavlja zadržana sredstva. Zadržani znesek se ne obrestuje.

Zadržani znesek bo izplačan po izpolnitvi vseh pogodbenih obveznosti in uspešni primopredaji ter izročitvi finančnega zavarovanja za odpravo napak v garancijskem roku. Za navedena zadržana sredstva bo izvajalec izstavil nov račun.

**ZAMUDE**

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5%) od skupne pogodbene vrednosti z DDV za vsak zamujeni koledarski dan, vendar ne več kot 10% skupne pogodbene vrednosti z DDV.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode naročnik izstavi zahtevek, ki ga mora izvajalec plačati v 8 dneh od datuma prejema pisnega zahtevka naročnika.

**OBRAČUN, PLAČILO IN PREVZEM DEL**

1. člen

Naročnik se zavezuje, da bo vsak prejeti in potrjeni račun izvajalcu plačal znesek opravljenih storitev.

Predmet javnega naročila se bo predvidoma izvajal v treh fazah, in sicer tako, da bo izvajalec predvidoma izstavil tri račune za opravljena dela v obdobju :

* od podpisa pogodbe do predvidoma 30.9.2020;
* od 30.9.2020 do predvidoma 30.5.2021;
* od 30.5.2021 do predvidoma 30.9.2021.

Izvajalec vse račune naročniku pošilja v klasični ali elektronski obliki (e-račun). Na računu mora biti obvezno navedena podlaga za izstavitev računa (št. pogodbe in št. javnega naročila). Vsa spremljajoča dokumentacija, kot so zapisniki o prevzemu, dobavnice in prevzemnice, mora biti čitljivo podpisana in se pošilja kot priloga.

Naročnik lahko račun zavrne v roku 8 dni od prejema.

Naročnik bo svoje obveznosti plačal na podlagi pravilno izstavljenega računa na transakcijski račun naveden na računu.

Rok plačila je do 30 dni in prične teči naslednji dan od dneva prejema pravilno izstavljenega računa.

V primeru izvajanja javnega naročila s podizvajalci, ki skladno z petim odstavkom 94. člena ZJN-3 zahtevajo neposredna plačila s strani naročnika, so obvezne priloge računu izvajalca računi podizvajalcev, ki jih je izvajalec predhodno potrdil.

Roki plačil podizvajalcem so enaki kot za izvajalca.

1. člen

Izvajalec je dolžan ob dokončanju del predati naročniku vso potrebno dokumentacijo vključno z garancijskimi listi navodili za uporabo.

O izročitvi in prevzemu del, ki so predmet tega javnega naročila sestavijo in podpišejo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ustreznost izvedenih del po določilih te pogodbe in pravilih stroke,
* ustreznost vgrajene in dobavljene opreme,
* datum začetka, datum dokončanja del ter datum prevzema del,
* kakovost izvedenih del in pripombe naročnika v zvezi z njo,
* opredelitev del, ki jih je izvajalec dolžan ponovno izvesti, dokončati ali popraviti,
* ostalo.

V primeru ugotovljenih pomanjkljivosti pri pregledu se le te zapisniško zavedejo. Hkrati se v zapisniku izvajalcu določi rok za odpravo ugotovljenih pomanjkljivosti.

Če izvajalec po svoji krivdi ne odpravi evidentiranih pomanjkljivosti najkasneje v roku 30 dni od evidentiranja pomanjkljivosti, je izvajalec dolžan plačati naročniku pogodbeno kazen v višini pol odstotka (0,5 %) od pogodbene vrednosti z DDV za vsak zamujeni koledarski dan, vendar ne več kot 10 % pogodbene vrednosti z DDV.

V primeru, da izvajalec tudi po izstavitvi računa za plačilo pogodbene kazni ne odpravi evidentiranih pomanjkljivosti, lahko naročnik unovči finančno zavarovanje za dobro izvedbo pogodbenih obveznosti na način, da zadržanih sredstev ne izplača.

Naročnik lahko naroči odpravo pomanjkljivosti drugemu izvajalcu, na stroške izvajalca, ob čemer bo naročnik zaračunal 5 % pribitek na vrednost teh del za kritje svojih režijskih stroškov.

**POOBLAŠČENI PREDSTAVNIKI POGODBENIH STRANK**

1. člen

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_.

Pooblaščen predstavnik naročnika je mag. Biljana Škarja, direktorica.

Skrbnica te pogodbe s strani naročnika je \_\_\_\_\_\_\_\_\_\_.

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**ODSTOP OD POGODBE**

1. člen

Naročnik lahko odstopi od pogodbe, če:

* izvajalec po pisnem pozivu naročnika in dodatnem roku ne prične z deli ali z njimi po prekinitvi ne nadaljuje;
* izvajalec zamuja z deli za več kot 20 dni;
* izvajalec izdela oziroma postavi opremo z vidnimi ali skritimi napakami oziroma poškodbami;
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.
1. člen

V primeru odstopa od pogodbe iz razlogov, navedenih v 14. členu te pogodbe, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

Če naročnik odstopi od pogodbe iz razlogov, navedenih v prejšnjem členu, lahko izvajalcu zaračuna pogodbeno kazen za neizpolnitev do višine 50 % pogodbene vrednosti z DDV. Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

**RAZVEZNI POGOJ**

1. člen

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena od naslednjih okoliščin:

1. da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da ni izpolnjen razlog iz 1. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. (ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce)

1. člen

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. člen

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 16. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**PREHOD RIZIKA, ČAS IN NAČIN IZROČITVE**

1. člen

Odgovornost za riziko preide od izvajalca k naročniku po uspešni primopredaji, razen jamstva za napake, ki od izvajalca k naročniku preide po poteku garancijskega roka po določilih te pogodbe.

Izročitev se opravi skladno z dejansko izvedbo. To je mogoče opraviti na podlagi uspešno opravljene primopredaje z zapisnikom oz. z zapisnikom o odpravi morebitnih pomanjkljivosti, ugotovljenih pri primopredaji ter z izročitvijo vse pogodbeno opredeljene oziroma potrebne dokumentacije, ki se jih izroči odgovornemu predstavniku naročnika.

**ZAVAROVANJE DEL, MATERIALA IN OPREME**

1. člen

Izvajalec je dolžan na svoje stroške zavarovati proti vsem rizikom vsa dela, material in opremo do njihove polne vrednosti do izročitve predmeta tega javnega naročila naročniku, in zavarovati vse vrste svoje odgovornosti za primere, ki bi nastali iz predmeta te pogodbe.

Izvajalec je dolžan zavarovati svojo dejavnost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti.

**GARANCIJSKE OBVEZNOSTI, ODPRAVA NAPAK, PREDPISI, NORMATIVI, NADZOR**

1. člen

Garancijski rok po tej pogodbi je:

* za kakovost izvedenih del inoviranja 6 mesecev splošnega garancijskega roka;
* za vso ponujeno strojno in programsko opremo veljajo roki proizvajalcev, vendar ne manj kot 1 leto od podpisa primopredajnega zapisnika.

Garancija teče od dneva uspešno opravljenega zapisniškega prevzema opravljenih del. Izvajalec je dolžan med garancijsko dobo na svoje stroške popraviti oziroma odpraviti ugotovljene napake ali pomanjkljivosti, ki so nastale po njegovi krivdi. Napake, ki so nastale, ker se izvajalec ni držal svojih obveznosti glede kakovosti del, opreme in materiala, se štejejo kot njegova krivda.

Odzivni čas na obvestilo o napaki je do 3 dni in rok za odpravo napak do največ 7 dni, oziroma se rok sporazumno določi v zapisniku (rok za odpravo napak je lahko tudi krajši ali daljši od določenega, odvisno od vrste ugotovljene napake).

V primeru, da izvajalec napake ne odpravi v dogovorjenem roku, lahko naročnik odredi popravilo drugemu izvajalcu, na stroške izvajalca oziroma unovči finančno zavarovanje za odpravo napak v garancijskem roku, ob čemer bo naročnik zaračunal v breme izvajalca 5 % pribitek na vrednost teh del za kritje svojih režijskih stroškov.

Za vsa popravila in odpravo napak, ki se izvajajo v garancijski dobi po garancijskih pogojih prične teči nov garancijski rok z dnem zamenjave;

Izvajalec je dolžan dopustiti in omogočiti naročniku učinkovit nadzor nad kvaliteto dobavljenih stvari in opravljenih storitev.

Naročnik bo pred iztekom garancijskega roka opravil pregled stanja izvedenih del in ostale postopke za zaključitev vseh medsebojnih pogodbenih obveznosti. Izvajalec bo v skladu s prvim odstavkom tega člena ugotovljene napake in pomanjkljivosti odpraviti v zahtevanem roku.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. člen

Izvajalec se zavezuje v roku 15 dni po podpisu zapisnika o primopredaji izročiti naročniku finančno zavarovanje za odpravo napak v garancijskem roku: menični izjavo ter menico, v višini 5 % pogodbene vrednosti z DDV. Veljavnost finančnega zavarovanja mora biti za šestdeset (60) dni daljši kot garancijski rok po tej pogodbi.

V primeru, da izvajalec ne predloži  finančnega zavarovanja, naročnik ne potrdi računa ter to vrednost obdrži kot zadržani znesek do poteka garancijskega roka in znesek zadrži do izročitve finančnega zavarovanja za odpravo napak.

Izvajalec se obvezuje, da bo morebitne uporabljene menice nadomeščal z novimi bianco menicami do izteka vseh pogodbenih obveznosti.

**PODIZVAJALCI**

1. člen

Izvajalec je dolžan vsa dela, ki se nanašajo na izvedbo predmetnega javnega naročila, izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel podizvajalec
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu(naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca (z DDV) ali % glede na skupno pogodbeno vrednost | Obveznost neposrednih plačil |
|  |  |  | DA / NE |

V kolikor podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

Če bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:

* izvajalec s podpisom te pogodbe pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu;
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca;
* izvajalec svojemu računu ali situaciji priloži račun ali situacijo podizvajalca;
* podizvajalec po opravljeni storitvi račun v elektronski obliki (e-račun) izstavi izvajalcu;
* je izvajalec s predložitvijo e-računa podizvajalca naročniku potrdil račun podizvajalca.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3. V kolikor izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 5.000,00 EUR za neobveščanje oziroma neposredovanje potrebnih podatkov o posameznem podizvajalcu.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v 60 dneh od plačila računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene ali storitve oziroma dobavljeno blago, neposredno povezano s predmetom javnega naročila.

V primeru, da se je izvajalec za izpolnjevanje referenčnih pogojev iz razpisne dokumentacije skliceval na podizvajalce, se izvajalec zavezuje, da bodo ti podizvajalci izvedli storitev, za katero so izkazali sposobnost, skladno z 81. členom ZJN-3, v nasprotnem primeru lahko naročnik izvajalcu za vsako ugotovljeno kršitev izvajalcu zaračuna pogodbeno kazen v višini 5.000,00 EUR. V primeru nadaljnjih kršitev tega odstavka pogodbe, lahko naročnik odstopi od pogodbe in zaračuna pogodbeno kazen zaradi neizpolnitve.

**(člen se uporabi le v primeru, da bo izvajalec izvedel naročilo s podizvajalcem)**

**AVTORSTVO IN LASTNIŠTVO PREDMETA JAVNEGA NAROČILA**

1. člen

Z dnem plačila izvajalec na naročnika prenese vse materialne avtorske pravice končnega izdelka, brez dodatnih finančnih obveznosti naročnika. Dokumentacija, ki jo prejme naročnik, postanejo last naročnika. Naročnik po prenosu materialnih avtorskih pravic lahko kot imetnik le-te uporablja, predeluje in distribuira.

Prenos avtorskih pravic na podlagi tega dogovora velja tako na področju Republike Slovenije kot tudi za tujino, glede na potrebe naročnika po tem dogovoru.

**KONČNE DOLOČBE**

1. člen

 Naročnik in izvajalec zavezujeta, da bosta osebne podatke vključenih fizičnih oseb zbirali, obdelovali in hranili samo v obsegu, ki je dejansko potreben za vzdrževanje poslovnega odnosa in v skladu z Splošno uredbo o varstvu osebnih podatkov GDPR in slovensko zakonodajo ter da osebnih podatkov vključenih fizičnih oseb, ne bosta razkrivali 3. osebam. Osebni podatki so vsi podatki, ki so povezani s posamezno fizično osebo: ime in priimek, EMŠO, naslov, e-poštni naslov in telefonska številka.

Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.

Podatki iz te pogodbe, kot tudi dokumentacija, ki se nanaša na to pogodbo, in njeno izvajanje se štejejo za poslovno skrivnost, razen podatkov, ki se v skladu z veljavnimi predpisi štejejo za javne.

Izvajalec se zavezuje kot poslovno skrivnost varovati vse informacije, dokumente in druge podatke v zvezi z naročnikom, za katere je izvedel pri izvrševanju te pogodbe, in se zavezuje, da jih ne bo sporočil tretjim osebam ali kakor koli uporabil naprej.

Obveznost varovanja poslovne skrivnosti se nanaša tako na čas izvrševanja te pogodbe, kot tudi za čas po tem, razen če se pogodbeni stranki ne dogovorita drugače.

V primeru kršitve določb o varovanju poslovne skrivnosti je izvajalec naročniku odškodninsko odgovoren za vso škodo.

Na zahtevo naročnika morajo delavci, ki sodelujejo pri neposrednem izvajanju predmetnih pogodbenih storitev, po potrebi podpisati izjavo o dolžnosti varovanja oz. o nerazkrivanju podatkov naročnika.

1. člen

Pogodba je nična, v kolikor kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.
1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

1. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju vseh pogodbenih strank.

1. člen

Ta pogodba je sklenjena in prične veljati, ko jo podpišeta predstavnika obeh pogodbenih strank pod odložnim pogojem pridobitve finančnih sredstev, skladno z razpisno dokumentacijo.

Ta pogodba je sklenjena v 3 enakih izvodih. Naročnik prejme dva (2) in izvajalec en (1) izvod te pogodbe.

V \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nazarje, \_\_\_\_\_\_\_\_\_\_\_\_\_\_\_\_\_\_

IZVAJALEC NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Razvojna agencija SAŠA, d.o.o.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor mag. Biljana Škarja, direktorica

Prilogi:

* Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_
* Razpisna dokumentacija